**Stalna konferencija gradova i opština - Savez gradova i opština Srbije (SKGO)**

**u okviru Programa**

**,,Podrška EU inkluziji Roma - Osnaživanje lokalnih zajednica za inkluziju Roma’’**

|  |
| --- |
| **SMERNICE**  **ZA PRIJAVU NA JAVNI POZIV**  **ZA DOBIJANJE PODRŠKE U IZRADI/UNAPREĐENJU LOKALNIH AKCIONIH PLANOVA ZA SOCIJALNO UKLJUČIVANJE ROMA I ROMKINJA** |

*U ovim Smernicama za prijavu na Javni poziv data su uputstva za gradove, opštine i gradske opštine koji se prijavljuju za dobijanje podrške pri izradi/unapređenju lokalnih akcionih planova (LAP) za socijalno uključivanje Roma i Romkinja i informacije o kriterijumima i postupku izbora.*

# Uvod

Opšti cilj Programa „Podrška EU inkluziji Roma – Osnaživanje lokalnih zajednica za inkluziju Roma“ (u daljem tekstu: Program) koji finansira EU, a sprovodi Stalna konferencija gradova i opština – Savez gradova i opština Srbije (u daljem tekstu: SKGO) je obezbeđivanje podrške tekućem procesu poboljšanja socio-ekonomskog položaja romske populacije u lokalnim zajednicama i sprovođenje prioritetnih strateških mera iz Strategije za socijalno uključivanje Roma i Romkinja u Republici Srbiji za period 2016. do 2025. godine.

Program se sastoji iz tri komponente:

Komponenta 1 - Uspostavljanje/unapređenje lokalnih strateških, finansijskih i institucionalnih mehanizama,

Komponenta 2 - Podrška sprovođenju lokalnih mera za inkluziju Roma (grant šema),

Komponenta 3 - Podrška u legalizaciji stambenih jedinica, izradi urbanističkih planova i tehničke dokumentacije za podstandardna romska naselja.

Komponenta 1 Programa - *Uspostavljanje/unapređenje lokalnih strateških, finansijskih i institucionalnih mehanizama za inkluziju Roma* je uže usmerena na pružanje sveobuhvatne podrške jedinicama lokalne samouprave u unapređenju i razvoju LAP-ova za socijalno uključivanje Roma, uspostavljanju i funkcionisanju Lokalnih multisektorskih koordinacionih tela za inkluziju Roma i Mobilnih timova za inkluziju Roma. Pored toga, u okviru ove komponente pružaju se obuke, razmena najboljih praksi i savetodavna podrška svim lokalnim samoupravama sa romskom populacijom.

Podrška izradi/unapređenju LAP-a iz ovog Javnog poziva biće realizovana u okviru Komponente 1 Programa.

# Pravo na prijavu na Javni poziv

Pravo na prijavu na Javni poziv imaju **gradovi, opštine i gradske opštine** u Republici Srbiji koje:

- nemaju važeći lokalni akcioni plan koji se bavi unapređenjem položaja Roma

- imaju lokalni akcioni plan koji se bavi unapređenjem položaja Roma koji ističe u 2019. ili 2020. godini

- imaju važeći lokalni akcioni plan koji se bavi unapređenjem položaja Roma koji žele da unaprede i usklade sa Strategijom za socijalno uključivanje Roma i Romkinja u Republici Srbiji za period 2016. do 2025. godine.

# Podrška koju pruža SKGO

Gradovima, opštinama i gradskim opštinama koje budu izabrane na Javnom pozivu SKGO će obezbediti ekspertsku podršku i vođstvo kroz celokupan proces izrade ili unapređenja LAP-a za socijalno uključivanje Roma i Romkinja, kroz radionice za izradu LAP-a koje će voditi ekperti za oblasti strateškog planiranja, programskog budžetiranja i inkluzije Roma.

# Način i rok prijave

Dokumentaciju za podnošenje prijava na Javni poziv čini:

* **Prijavni formular** (popunjen, potpisan i pečatiran od strane gradonačelnika/predsednika opštine na propisanom obrascu) – Prilog 1
* **Izjava o spremnosti na saradnju** (popunjena, potpisana i pečatirana od strane gradonačelnika/predsednika opštine na propisanom obrascu) – Prilog 2

Navedeni obrasci (Prijavni formular i Izjava o spremnosti na saradnju) mogu se preuzeti sa sajta Stalne konferencije gradova i opština, putem linka: <http://www.skgo.org/konkursi/detaljno/204/javni-poziv-za-gradove-opstine-i-gradske-opstine-za-dobijanje-podrske-skgo-u-izradi-ili-unapredjenju-lokalnih-akcionih-planova-za-socijalno-ukljucivanje-roma-i-romkinja>

Dokumentaciju za podnošenje prijava potrebno je dostaviti u štampanom obliku u 2 originalna primerka u A4 formatu u zapečaćenoj koverti sa jasnom naznakom**: “Prijava na Javni poziv za dobijanje podrške u izradi/unapređenju lokalnih akcionih planova za socijalno uključivanje Roma i Romkinja”** i naznakom **„Ne otvarati pre sastanka za otvaranje“.**

Na poleđini koverte treba navesti naziv grada/opštine/gradske opštine, ime i broj telefona kontakt osobe.

Prijave se dostavljaju preporučenom poštom, kurirskom službom ili lično na sledeću adresu:

|  |
| --- |
| **Za Program ,,Podrška EU inkluziji Roma - Osnaživanje lokalnih zajednica za inkluziju Roma’’**  Stalna konferencija gradova i opština  Makedonska 22/VIII  11000 Beograd |

Prijave poslate na bilo koji drugi način (npr. elektronskom poštom) ili dostavljene na bilo koju drugu adresu biće automatski odbijene.

U slučaju ličnog dostavljanja prijave, potvrda o prijemu će biti uručena donosiocu pošiljke.

**Rok za dostavljanje prijava je 08. jul 2019. godine.**

Neblagovremene i nepotpune prijave neće biti uzete u razmatranje.

Blagovremenost dostave prijave dokazuje se datumom evidentiranim na otpremnici, poštanskom žigu. U slučaju lične dostave krajnji rok za predaju prijave je 08. jul 2019. godine u 13 časova.

Neblagovremene, odnosno prijave koje stignu po isteku navedenog roka neće biti uzete u razmatranje.

Prijave se podnose na srpskom jeziku.

# Postupak izbora i kriterijumi

U cilju izbora 10 lokalnih samouprava kojima će biti pružena podrška biće formirana evaluaciona komisija, koja će izvršiti procenu i rangiranje pristiglih prijava u skladu sa tabelom u nastavku teksta.

## Tabela za ocenu[[1]](#footnote-1)

| **Kriterijumi za ocenjivanje** | **Maks. broj bodova** | **Bodovanje** | | **Prijavni formular** |
| --- | --- | --- | --- | --- |
| **1. Demografski i drugi podaci** | **20** |  | |  |
| 1.1 Udeo (%) građana romske nacionalnosti u ukupnom broju stanovnika JLS/gradske opštine (*prema zvaničnim statističkim podacima – po popisu iz 2011. godine*) | **8** | 8 | više od 10 % | 2.1  2.2  2.3 |
| 7 | više od 8%, a do 10% |
| 5 | više od 6%, a do 8% |
| 3 | više od 4%, a do 6% |
| 1 | više od 2,05%, a do 4% |
| 1.2 Procenjeni broj građana romske nacionalnosti *(prema podacima JLS/GO*) | **2** | 2 | ukoliko je procena broja Roma u JLS/GO preko 25% veća od zvaničnih podataka | 2.2  2.4 |
| 0 | ukoliko je procena broja Roma u JLS/GO do 25% veća od zvaničnih podataka |
| 1.3 Broj podstandardnih romskih naselja (*prema istraživanju o broju podstandardnih romskih naselja mapiranih kroz projekat razvoja GIS-a)* | **5** | 5 | 10 i više naselja | 2.5 |
| 3 | od 6 do 9 naselja |
| 1 | od 3 do 5 naselja |
| 0 | Manje od 3 naselja |
| 1.4 Stepen razvijenosti JLS (*prema Uredbi o utvrđivanju jedinstvene liste razvijenosti regiona i jedinica lokalne samouprave*) | **5** | 5 | devastirana područja (IV grupa razvijenosti) | 2.6 |
| 4 | IV grupa razvijenosti |
| 3 | III grupa razvijenosti |
| 2 | II grupa razvijenosti |
| 1 | I grupa razvijenosti |
| **2. Postojeći strateški okvir** | **15** |  | |  |
| 2.1 Postojao je/postoji LAP za socijalno uključivanje Roma i Romkinja koji je istekao/ističe (u 2018, 2019. ili 2020. godini) i potrebna je izrada dokumenta za naredni planski period | **5** | 5 | DA | 3.1  3.2  3.3 |
| 2 | Postojao je LAP za socijalno uključivanje Roma i Romkinja kome je istekla važnost pre 2018. godine |
| 0 | NE |
| 2.2 Postoji važeći krovni strateški dokument JLS/GO (strategija održivog razvoja/strategija razvoja/plan razvoja) i u njemu je inkluzija Roma definisana u okviru prioriteta/ strateškog ili posebnog cilja | **5** | 5 | Krovni važeći dokument postoji i inkluzija Roma je definisana u njemu | 3.4  3.5  3.6  3.7  3.8 |
| 2 | Krovni važeći dokument postoji i inkluzija Roma nije definisana |
| 0 | Krovni dokument ne postoji |
| 2.3 Postoji važeća strategija/lokalni akcioni plan za socijalnu zaštitu | **3** | 3 | DA | 3.9  3.10  3.11 |
| 0 | NE |
| 2.4 Postoji važeći LAP za interno raseljena lica i povratnike po readmisiji ili LAP za socijalnu zaštitu ili LAP za zapošljavanje ili LAP za decu/mlade | **2** | 2 | DA (postoji bar jedan od navedenih LAP-ova) | 3.12  3.13  3.14 |
| 0 | NE |
| **3. Kapaciteti i uspostavljeni mehanizmi za upravljanje i sprovođenje politike socijalnog uključivanja Roma i Romkinja** | **60** |  | |  |
| 3.1 Postoji član Opštinskog/Gradskog veća ili pomoćnik gradonačelnika/predsednika opštine koji je zadužen i za pitanja inkluzije Roma | **10** | 10 | DA | 4.1  4.2 |
| 0 | NE |
| 3.2 Imenovan je koordinator za romska pitanja | **10** | 10 | Imenovan je i angažovan po osnovu ugovora o radu na neodređeno vreme | 4.3  4.4  4.5  4.6  4.7 |
| 5 | Imenovan je i angažovan po osnovu drugih ugovora |
| 3 | Poslovi koordinatora za romska pitanja su pridodati službeniku koji je već zaposlen u Gradskoj/Opštinskoj upravi |
| 3 | Koordinator za romska pitanja nije imenovan, ali je JLS/GO preduzela korake ka tome |
| 0 | Nije imenovan |
| 3.3 Angažovan je bar jedan romski pedagoški asistent | **5** | 5 | DA, angažovan je | 4.8  4.9  4.10 |
| 3 | NIJE angažovan, ali je JLS/GO preduzela korake ka tome |
| 0 | NIJE angažovan |
| 3.4 Angažovana je bar jedna romska zdravstvena medijatorka | **5** | 5 | DA, angažovana je | 4.11  4.12  4.13 |
| 3 | NIJE angažovana, ali je JLS/GO preduzela korake ka tome |
| 0 | NIJE angažovana |
| 3.5 Imenovana je Mobilna jedinica za socijalno uključivanje Roma i Romkinja na lokalnom nivou (Mobilni tim) | **10** | 10 | DA, imenovana je | 4.14  4.15  4.16 |
| 5 | NIJE imenovana, ali je JLS/GO preduzela korake ka tome |
| 0 | NIJE imenovana |
| 3.6 JLS/GO izdvaja posebna finansijska sredstva za socijalno uključivanje Roma i Romkinja i njihov iznos je vidljiv *(jasno definisan u budžetu i/ili postoji odluka/rešenje ili neki drugi akt kojim se može utvrditi stepen izdvajanja finansijskih sredstava za ovu svrhu)* | **10** | 10 | Finansijska sredstva se izdvajaju i njihov iznos je jasno vidljiv u budžetu | 4.17  4.18  4.19 |
| 5 | Finansijska sredstva se izdvajaju, a njihov iznos nije jasno vidljiv u bužetu |
| 0 | Finansijska sredstva se ne izdvajaju |
| 3.7 U opštini/gradu/GO postoji bar jedno aktivno udruženje građana (OCD) koje se bavi inkluzijom Roma | **5** | 5 | DA | 4.20  4.21 |
| 0 | NE |
| 3.8 JLS/GO je finansirala projekte udruženja građana/OCD koji su usmereni na inkluziju Roma u prethodne tri godine | **5** | 5 | DA | 4.22  4.23 |
| 0 | NE |
| **4. Dodatni kriterijumi** | **5** |  | |  |
| 4.1 Stopa nezaposlenosti[[2]](#footnote-2) | **1** | 1 | stopa nezaposlenosti iznad 27% | 5.1 |
| 0 | stopa nezaposlenosti do 27% |
| 4.2 Stopa odustajanja od školovanja u osnovnom obrazovanju[[3]](#footnote-3) | **1** | 1 | stopa odustajanja od školovanja u osnovnom obrazovanju iznad 1% | 5.2 |
| 0 | stopa odustajanja od školovanja u osnovnom obrazovanju do 1% |
| 4.3 Udeo stanovnika korisnika novčane socijalne pomoći (NSP) u odnosu na ukupno stanovništvo[[4]](#footnote-4) | **1** | 1 | udeo stanovnika korisnika NSP u odnosu na ukupno stanovništvo veći od 4% | 5.3 |
| 0 | udeo stanovnika korisnika NSP u odnosu na ukupno stanovništvo do 4% |
| 4.4 Učešće JLS/GO u drugim programima za inkluziju Roma u poslednjih 5 godina (npr TARI projekat, ROMACTED program, ROMA HOUSING program) | **2** | 2 | JLS/GO je u poslednjih 5 godina bila uključena u neki od programa za inkluziju Roma | 5.4  5.5 |
| 0 | JLS/GO nije u poslednjih 5 godina bila uključena u neki od programa za inkluziju Roma |

Odabrani gradovi, opštine i gradske opštine, kao i oni čije prijave ne budu odabrane, biće obavešteni o rezultatima Javnog poziva putem elektronske pošte u roku od 15 dana nakon donošenja konačne odluke o odabiru.

10 lokalnih samouprava koje budu odabrane kroz Javni poziv potpisaće sa SKGO sporazume o saradnji kojima će biti detaljnije razrađen okvir saradnje i dobijanje podrške u procesu izrade lokalnog akcionog plana za socijalno uključivanje Roma i Romkinja.

1. Napomena: Svi izrazi, pojmovi, imenice, pridevi i glagoli koji su upotrebljeni u muškom rodu, odnose se bez diskriminacije i na osobe ženskog pola i obrnuto. [↑](#footnote-ref-1)
2. *Indeks društvenog razvoja gradova I opština*, Vlada Republike Srbije, Tim za socijalno uključivanje I smanjenje siromaštva <http://socijalnoukljucivanje.gov.rs/rs/novo-izdanje-indeksa-drustvenog-razvoja-gradova-i-opstina-2/> [↑](#footnote-ref-2)
3. *Indeks društvenog razvoja gradova I opština*, Vlada Republike Srbije, Tim za socijalno uključivanje I smanjenje siromaštva <http://socijalnoukljucivanje.gov.rs/rs/novo-izdanje-indeksa-drustvenog-razvoja-gradova-i-opstina-2/> [↑](#footnote-ref-3)
4. *Indeks društvenog razvoja gradova I opština*, Vlada Republike Srbije, Tim za socijalno uključivanje I smanjenje siromaštva <http://socijalnoukljucivanje.gov.rs/rs/novo-izdanje-indeksa-drustvenog-razvoja-gradova-i-opstina-2/> [↑](#footnote-ref-4)